***"Сандал сааһы уруйдуоҕуҥ" кыһыны атаарыы сценарий***

*Борисова-Петрова Надежда Семеновна,*

*воспитатель,*

*МАДОУ "Майинский ЦРР-Д/с "Кэнчээри""*

*, Республика Саха (Якутия), Мегино-Кангаласский улус, с. Майя*

**Оруолларга:**

Ыытааччы – Борисова-Петрова Надежда Семеновна

Хаар Киһи – Андреева Наталья Васильевна

Саасчаана кыыс – Охлопкова Вера Афанасьевна

**Ыытааччы:**

Томороон тымныылаах Сахабыт сиригэр

Аламай күммүт сылааһынан илгийэн

Тиийэн кэллэ биһиэхэ

Сандал сааспыт барахсан

Кыһыммытын атаарар

«Сандал сааһы уруйдуоҕун!»

Бырааһынньыкпытын саҕалыаҕын!

*Эмискэ Хаар киһи сүүрэн кэлэр.*

**Хаар киһи:**

* Уһуһууу....
* Дорооболоруҥ, оҕолоор!

Кыһыҥҥы тымныы күннэр ааһаннар

Күммүт сылааһынан сыдьаайан

Саас барахсан тиийэн кэллэ.

* Араас дойдуларынан сылдьаммын, элбэх оҕолорго ыалдьытаан, аны Хотугу Байҕалга дьиэбэр айаннаан иһэбин.

**Ыытааччы:**

* Баһыыба, эйиэхэ Хаар Киһи, бүгүн биһиэхэ таарыйбыккар.

*Хаар киһи оҕолорго боппуруос биэрэр.*

**Хаар Киһи:**

* Кыһыны төһө үчүгэйдик атаардыгыт?
* Сылаастык, ичигэстик таҥныбыккыт дуо?
* Хайыһардыыргытыгар, салаасканан сырылыырытыгар хааргыт дэлэй этэ дуо?
* Дьэ, маладьыастар!
* Билигин оҕолорбун кытта, саамай сөбүлүүр оонньуубун оонньуом этэ.

1. Оонньуу
2. **Ыытааччы:**

* Чэ, оҕолоор, төһө өр кэтэһиннэриэхпитий, Сандал Саас кыыһы ыҥырыаххайын.

*Оҕолор Сандал Саас диэн ыҥыраллар. Музыка тыаһыыр.*

* Сандал Сааспыт сандаарыйан, үөрэн-көтөн, мичилийэн тиийэн иһэр эбээт биһиэхэ.
* Уруйдуоҕуҥ-айхаллыаҕыҥ Сандал сааспытын!

**Саасчаана:**

Күн уотуттан сыралыйан сыламнаан

Чоп-чоп таммахтар буолан

Кырыысаттан кылыйан.

Хаар, хаар барахсан

Көмүрүө буолан ууллан,

Харалдьык буоламмын

Сүүрүк буолан чурулаан

Туллук чыычаахха олорсон,

Ньургуһун сибэккинэнэ симэнэн

Тиийэн кэллим, оҕолоор!

**Хаар Киһи:**

* Чэ, күндү оҕолор, мин кэмим бүттэ, миигин көрсүбүккүтүгэр баһыыбаларын!
* Мин Хотугу муустаах байҕалга бардым, эһиил көрсүөххэ дылы!

**Ыытааччы:**

* Кыыдааннаах кыһыммыт бүппүтүнэн, Сандал Сааспытын уруйдуу ыллыаҕыҥ, оонньуоҕуҥ-көрүлүөҕүҥ!

1. Ырыа
2. Хоһоон «Саас»
3. Оонньуу
4. Частушки – Мила, Евсей, Вика

**Саасчаана:**

* Наһаа да үчүгэй бырааһынньык буолла, баһыыбаларын!
* Аны мин барар кэмим кэллэ. Барыам иннинэ барыгытын сааскы дискотекабар ыҥырабын уонна минньигэс астарбынан күндүлүөхпүн баҕарабын!

*Бэһиэлэй музыканан оҕолор үҥкүүлүүллэр.*

1. Флеш-моб

* Сааскы күннэр үүнэннэр оҕо-аймах саҥата чаҕаарда. Элбэхтик таһырдьа сүүрүүлээх-көтүүлээх оонньуулары оонньуубут. Ыраас салгынынан дуоһуйа тыынабыт. Оччоҕо ыалдьар диэни билиэххит суоҕа. Аныгыскы көрсүөхэ диэри!

**КӨРСҮӨХХЭ ДИЭРИ!!! ☺☺☺**